25 दिनों में 5 प्रोफाइल्स ब्लॉक, STF चीफ बोले- पैसा देकर बनवाए जाते हैं ऐसे वीडियो
Action against 5 profiles in 25 days, STF chief said - Videos are made by paying money. 25 दिनों में 5 प्रोफाइल्स ब्लॉक, STF चीफ बोले- पैसा देकर बनवाए जाते हैं ऐसे वीडियो। सामने अतीक की तस्वीर और बैकग्राउंड में चल रहा ये डायलॉग इंस्टाग्राम पर पोस्ट की गई रील का है।
"सुबह का चढ़ता ये सूरज शाम तक ढल जाएगा
जो बुझा बैठा है आरिफ, वह दिया जल जाएगा
वक्त के दरिया में तूफान तुम जरा आने तो दो
कौन कितने पानी में है सब पता चल जाएगा।"
सामने अतीक की तस्वीर और बैकग्राउंड में चल रहा ये डायलॉग इंस्टाग्राम पर पोस्ट की गई रील का है। officialatiqahmad नाम के अकाउंट से पोस्ट की गई इस रील में अतीक की राजनीति से लेकर उसके आखिरी दिनों तक की तस्वीरें दिखाई गई हैं। प्रोफाइल में कई और वीडियो भी हैं, जिनमें माफिया के लिए हमदर्दी जताई गई है। यहां तक कि उसे 'शेर-ए-हिंद' का दर्जा दिया गया है।
ये कोई इकलौता अकाउंट नहीं है, जिसमें अतीक के सपोर्ट में वीडियो पोस्ट किए गए हों। बल्कि 15 अप्रैल को अतीक की हत्या के बाद इंटरनेट पर ऐसे 50 से ज्यादा प्रोफाइल एक्टिव हैं। जिनमें माफिया के लिए दर्द भरे गाने और हमदर्दी जताई जा रही है। ये प्रोफाइल्स अतीक, शाइस्ता, अशरफ, अली और असद के नाम पर चल रही हैं।
सोशल मीडिया पर ऐसे अकाउंट्स पर UP STF और पुलिस का क्या कहना है। ये लोग कौन हैं। आगे इन प्रोफाइल्स का क्या होगा। इसको लेकर हमने STF चीफ अमिताभ यश से बात की। चलिए पहले बारी-बारी ऐसे ही कुछ अकाउंट्स को देखते हैं, फिर इन पर हो रही कार्रवाई के बारे में जानेंगे। लेकिन इससे पहले पोल में हिस्सा लेकर राय दे सकते हैं।
अकाउंट 1: दिसंबर 2022 से एक्टिव है अकाउंट
नाम: atiqahmad_official
VIDEO डेट: 17 मई 2023
वीडियो में सफेद कुर्ते में सफेद कैप लगाए अतीक प्रिजन वैन से उतरता दिख रहा है। वीडियो में डॉयलाग एडिट किया गया है, 'ये कोर्ट-कचहरी की धमकी किसी और को दियो, हमारे आगे तो तेरा वकील तक नहीं आएगा। हम कोर्ट में पैर भी नहीं रखेंगे, तेरा मुकदमा पहले खत्म हो जाएगा।' इस वीडियो में अतीक के काफिले को दिखाया गया है, जिसके पीछे भीड़ दौड़ रही है। इस पर कमेंट करने वाले लोगों ने आग का इमोजी पोस्ट किया है। वीडियो पर 24 घंटे के भीतर 300 से ज्यादा लाइक आए हैं। ये ID दिसंबर 2022 से एक्टिव है। इसे 1700 से ज्यादा लोग फॉलो करते हैं।
अकाउंट 2: "घर जाइए लल्लन जी, तूफान आने वाला है"
नाम: officialatiqahmad
VIDEO डेट: 8 मई 2023
वीडियो में अशरफ जेल वैन से उतरता दिख रहा है। वहीं पीछे से डॉयलाग एडिट किया गया है, 'घर जाइए लल्लन जी, लगता है तूफान आने वाला है।' इस रील में यूज किया गया विजुअल उमेश पाल हत्याकांड से पहले का है। इसमें अशरफ पुलिस वालों के बीच खड़ा होकर पान खाता दिखाई दे रहा है। इस पर कमेंट हाइड कर दिए गए हैं। वीडियो को 34600 से ज्यादा लाइक मिल चुके हैं। ये ID अप्रैल 2023 से एक्टिव है। इसे 5250 से ज्यादा लोग फॉलो करते हैं।
अकाउंट 3: "एक बार तो उठ कर देख, ए मेरे मोहसिम। तेरी मौत को सारा शहर रोता है"
नाम: atiq__ahmad__sansad
VIDEO डेट: 7 मई 2023
वीडियो में अतीक के बेटे असद की बचपन और एनकाउंटर के समय वाली तस्वीर लगाई गई है। इसके ऊपर रोते हुई इमोजी लगाई गई है। पीछे से डॉयलाग एडिट किया गया है कि 'तूझे देखूं तो दिल खून के आंसू रोता है। भरी जवानी में ऐसा क्यों होता है। एक बार तो उठ कर देख, ए मेरे मोहसिम। तेरी मौत को सारा शहर रोता है।' रील में असद के पीछे सफेद कुर्ते में मुस्कुराता हुआ अतीक भी खड़ा नजर आ रहा है। इस पर आए कमेंट में ज्यादातर लोगों ने लिखा है अल्लाह जन्नत अता फरमाए। वीडियो को 500 से ज्यादा लाइक मिल चुके हैं। ये ID अप्रैल 2023 से एक्टिव है। इसे 350 से ज्यादा लोग फॉलो करते हैं।
अकाउंट 4: "गैरों की जुबान बंद रखने को, बस काम तुम्हारा काफी है"
नाम: atiq_ahmad.17052
VIDEO डेट: 5 मई 2023
वीडियो में अतीक घोड़े पर बैठा हुआ काफिले के बीच चलता नजर आ रहा है। माफिया कैसे मीडिया को इंटरव्यू देता था, रील में उसके रौब को दिखाया गया है। बैकग्राउंड में म्यूजिक के साथ गाना चल रहा है। इसके बोल हैं, 'इस कौम को जिंदा रखने को, बस नाम तुम्हारा काफी है। गैरों की जुबान बंद रखने को, बस काम तुम्हारा काफी है।' वीडियो को 2981 से ज्यादा लाइक मिल चुके हैं। ये ID अक्टूबर 2022 से एक्टिव है। इसे 7869 से ज्यादा लोग फॉलो करते हैं।
अकाउंट 5: "किसकी नजर खा गई, इस नूर-ए-नजर को"
नाम: _atiq_ahmahd_sansad_ji_
VIDEO डेट: 20 अप्रैल 2023
वीडियो में अतीक की पॉलिटिक्स से लेकर उसके जेल जाने वाली तस्वीरों को दिखाया गया है। बैकग्राउंड में गाना एडिट करके लगाया गया है। इसमें कहा गया, 'किसकी नजर खा गई, इस नूर-ए-नजर को। वीरान किए जाते हैं सब मेरे घर को।' पोस्ट के कमेंट सेक्शन पर कमेंट किया गया है - अल्लाह पाक आपको जन्नत में आला से आला दर्जा अता फरमाए। वीडियो को 600 से ज्यादा लाइक मिल चुके हैं। ये ID अक्टूबर 2022 से एक्टिव है। इसे 1130 से ज्यादा लोग फॉलो करते हैं।
सरहद पार से भी उगला जा रहा जहर
15 अप्रैल की रात माफिया अतीक और उसके भाई अशरफ की हत्या पर समाजवादी पार्टी के सांसद शफीकुर्रहमान बर्क ने बड़ा बयान दिया। उन्होंने कहा था कि UP सरकार ने अतीक को मरवाकर अपनी निजी दुश्मनी निकाली है। देश के अंदर इंसाफ नहीं हो रहा है, अदालतों को बंद कर देना चाहिए। बर्क के इन्हीं बयानों के बाद पाकिस्तान के कई यू-ट्यूब चैनलों पर अतीक के सपोर्ट में वीडियो पोस्ट किए गए। इनमें सबसे ज्यादा पॉपुलर हुआ छोटा इमरान खान।
छोटा इमरान खान एक बच्चा है, जो अधिकतर भारत में हो रही घटनाओं पर नेगेटिव वीडियो बनाता है। अतीक की हत्या के बाद यू-ट्यूब चैनल ने इस हत्याकांड पर 7 वीडियो जारी किए गए हैं। सब में भारत और UP सरकार के खिलाफ बोला गया है।
अतीक पर आधारित एक वीडियो में छोटा इमरान खान कहता है, "हर मुल्क का अपना एक संविधान होता है। लेकिन हिंदुस्तान का कोई संविधान नहीं। बस जय श्री राम का नारा लगाओ और बेगुनाह लोगों का कत्ल करो। तुम लोगों का यही एजेंडा है। न कोई धर्म, कोई इमान नहीं।"
"अतीक अहमद को मारना था, तो उसके लिए कानून था न हिंदुस्तान में। पुलिस और कानून के बीच अगर उसका एनकाउंटर अमन है। तो तुम सबका रास्ता गलत है।"
यहां रुकते हैं। अब तक आपने जाना कि कैसे इंटरनेट पर अतीक-अशरफ हत्याकांड को लेकर वीडियो पोस्ट हो रहे हैं। खबर के अगले हिस्से में जानिए कि ऐसे सोशल मीडिया अकाउंट्स के बारे में STF चीफ ने भास्कर को क्या बताया...
सोशल मीडिया पर माहौल बिगाड़ने वाले अकाउंट्स पर शिकंजा
UP STF चीफ अमिताभ यश कहते हैं, "जब भी कोई बड़ी घटना होती है तो कुछ लोग उसे सही बताते हैं, तो कोई गलत। ठीक इसी तरह इंटरनेट पर ऐसे लोगों की संख्या बड़ी है, जो किसी प्रमोशन कंपनी को पैसा देकर जो मर्जी आता है वो कंटेंट लोगों को दिखाते हैं। हालांकि, ऐसे प्रोफाइल्स पर STF और जिला प्रशासन लगातार नजर बनाए हुए है।"
25 दिनों में इंस्टाग्राम-फेसबुक पर 5 अकाउंट्स पर कार्रवाई
उमेश पाल हत्याकांड के बाद जब कई दिनों तक शूटरों का पता नहीं चल पाया था तो पुलिस ने अतीक के बेटों (असद और अली) के सोशल मीडिया के अलग-अलग प्लेटफार्म पर बनाए गए अकाउंट की छानबीन शुरू की, जिसमें बड़ा खुलासा हुआ। 
पता चला कि 24 फरवरी को हुए शूटआउट में असद और अली के कई फेसबुक फ्रेंड्स ने घटना को लेकर के अतीक के पक्ष में पोस्ट डाले थे। इसके बाद प्रयागराज पुलिस और SIT ने इंस्टाग्राम सहित कई सोशल मीडिया प्लेटफॉर्म पर एक्टिव ऐसी प्रोफाइल्स पर कार्रवाई की है।
प्रयागराज साइबर क्राइम सेल के अधिकारी राहुल कुमार कहते हैं, "साइबर सेल लगातार सोशल मीडिया अकाउंट्स को मॉनिटर कर रही है। बीते 25 दिनों में इंस्टाग्राम और फेसबुक पर ऐसे 4 से 5 अकाउंट्स को हमने रिपोर्ट भी किया है, जिन पर माफिया की हत्या को लेकर भड़काऊ पोस्ट डाले गए थे। इनमें ज्यादातर अली-असद के दोस्त, अतीक को जानते वाले और उसके समर्थक थे।" 
"हालांकि, अतीक-अशरफ हत्या और असद के एनकाउंटर के बाद ऐसे अकाउंट्स में कमी आई है। किसी भी गलत या भड़काऊ पोस्ट पर UP पुलिस लगातार एक्शन ले रही है।" 
अतीक-अशरफ से पूछे गए सवालों को जाना, कहा- क्या तीनों हत्यारोपियों को कवरेज के दौरान कहीं देखा था?
प्रयागराज में माफिया अतीक अहमद और अशरफ की पुलिस कस्टडी में हुई हत्या की जांच के लिए बने न्यायिक आयोग ने गुरुवार को 8 मीडियाकर्मियों से पूछताछ की। आयोग के चेयरमैन डीबी भोसले ने पूछा कि अतीक अहमद और अशरफ से क्या-क्या सवाल किए और उसने क्या जवाब दिया। पढ़िए पूरी खबर...
2200 रुपए वाले एग्जीक्यूटिव कमरे में रुके, ID नहीं दी; किसी चौथे ने बुक किया था रूम
15 अप्रैल को माफिया अतीक अहमद और उसके भाई अशरफ की हत्या के बाद SIT तीनों शूटर्स से पूछताछ कर रही है। हत्या करने से पहले शूटर्स की एक्टिविटी क्या रही? वह प्रयागराज कब आए, कहां ठहरे? हत्याकांड वाले दिन क्या कर रहे थे? ऐसे कई सवालों के जवाब तलाशे जा रहे हैं। 20 अप्रैल को शूटरों से 8 घंटे तक पूछताछ हुई। इस दौरान उन्होंने बताया कि वे प्रयागराज जंक्शन के प्लेटफॉर्म नंबर 1 के पास एक होटल में रुके थे।
शूटरों से मिली लोकेशन के आधार पर SIT शनिवार दोपहर होटल 'स्टे इन' पहुंची। जांच अधिकारियों के जाने के बाद हम भी वहां पहुंचे। पढ़ें पूरी खबर...
बिना बुलाए पहुंचा था माफिया, चीफ गेस्ट बना; फोटो छपी तब प्रिंसिपल को पता चला
प्रयागराज के सेंट जोसेफ स्कूल में माफिया अतीक के सभी बेटों ने पढ़ाई की। स्कूल की कैंटीन से लेकर प्ले-ग्राउंड तक उनके रौब के कई किस्से फैले हुए हैं। खुद अतीक 20 साल पहले यहां बिना बुलाए चीफ गेस्ट बनकर पहुंचा था। बच्चों को इनाम दिए थे और कॉलेज प्रशासन को इसकी खबर दूसरे दिन लगी।
ये वही स्कूल है, जहां के पासआउट 4 स्टूडेंट्स सुप्रीम कोर्ट के जज और 16 हाईकोर्ट के जज रह चुके हैं। एक्स एयरचीफ मार्शल अनिल कुमार ब्राउन और देश के जाने-माने वकील प्रशांत भूषण तक ने यहां से पढ़ाई की। पूरी खबर पढ़ें...
गाड़ी तेज चली तो माफिया बोला- डायबिटीज का मरीज हूं... धीरे चलाओ
उमेश पाल हत्याकांड के आरोपी माफिया अतीक अहमद को मंगलवार को कोर्ट में पेश किया गया। गुजरात की साबरमती जेल से प्रयागराज की नैनी जेल के 1300 किलोमीटर के सफर को पूरा करने में 23 घंटे 45 मिनट लगे। ये सफर आसान नहीं था। खासकर उस ड्राइवर के लिए, जो अतीक की गाड़ी चला रहा था। मीडिया की गाड़ियां लगातार ओवरटेक कर रही थीं। कैमरे का फोकस सीधे ड्राइवर पर था। शिवपुरी में अचानक सामने आई गाय ने ड्राइवर का हलक सुखा दिया। इन सभी सवालों के जवाब जानने के लिए हमने ड्राइवर परशुराम से फोन पर बात की। पढ़ें पूरी खबर...